PMIndiaData/PMIndiaSum huggingface dataset:
మాల్ దీవ్స్ కు బ‌య‌లుదేరి వెళ్ళే ముందు ప్ర‌ధాన మంత్రి విడుద‌ల చేసిన ప్ర‌క‌ట‌న‌

ప్ర‌ధాన మంత్రి శ్రీ న‌రేంద్ర మోదీ మాల్‌ దీవ్స్ కు వెళ్ళే ముందు విడుద‌ల చేసిన విడుద‌ల పాఠం ఈ కింది విధంగా ఉంది. “రిప‌బ్లిక్ ఆఫ్ మాల్‌దీవ్స్ అధ్య‌క్ష ప‌ద‌వి కి ఎన్నికైన శ్రేష్ఠులు శ్రీ‌ ఇబ్రాహిమ్ మొహ‌మద్ సోలిహ్ చ‌రిత్రాత్మ‌క‌మైన ప‌ద‌వీ స్వీకార కార్య‌క్ర‌మానికి హాజ‌రు కావ‌డం కోసం మాల్‌ దీవ్స్ రాజ‌ధాని మాలే ను సంద‌ర్శించనుండడం నాకు సంతోషాన్ని ఇస్తోంది. ఇటీవ‌లి ఎన్నిక‌ల లో ఆయ‌న విజేత‌ గా నిలచినందుకు ఆయ‌న‌ కు ఇదే నా ఆత్మీయ‌తాపూర్వ‌క‌ అభినంద‌న‌. ఇది ప్ర‌జాస్వామ్యం, న్యాయ‌బ‌ద్ధ పాల‌న మ‌రియు సమృద్ధ‌మైన భ‌విష్య‌త్తు లకై రిప‌బ్లిక్ ఆఫ్ మాల్‌దీవ్స్ ప్ర‌జ‌ల యొక్క స‌మ‌ష్టి ఆకాంక్ష‌ల కు ప్ర‌తీక‌ గా నిలుస్తోంది. భార‌త‌దేశం, ఇంకా మాల్‌దీవ్స్.. ఈ రెండు దేశాల మ‌ధ్య ఒక బ‌ల‌మైన భాగ‌స్వామ్యం చ‌రిత్ర లో వేళ్ళూనుకొని నిల‌బ‌డింది. మ‌న ఉభయ దేశాల ప్ర‌జ‌ల మ‌ధ్య బ‌ల‌మైన అనుబంధం ఉంది. వారు శాంతి ని, స‌మృద్ధి ని ఆకాంక్ష‌ిస్తున్నారు. ‘స‌బ్‌కా సాథ్‌, స‌బ్‌కా వికాస్‌’ కై అన్ని వ‌ర్గాల‌ను క‌లుపుకొని పోవాల‌న్న మా ప్ర‌భుత్వం యొక్క దార్శ‌నిక‌త అనేది మా ఇరుగు పొరుగు దేశాలన్నింటికీ వ‌ర్తిస్తుంది. రిప‌బ్లిక్ ఆఫ్ మాల్‌దీవ్స్ లో ప్ర‌జాస్వామ్య వాతావ‌ర‌ణం తో పాటు స‌మృద్ధి, శాంతి కూడా వ‌ర్ధిల్లాల‌ని, భార‌త‌దేశం లోని మేమంద‌రం గ‌ట్టిగా కోరుకొంటున్నాం. మాల్‌దీవ్స్ లో శ్రీ సోలిహ్ నేతృత్వం లో ఏర్ప‌డ్డ నూత‌న ప్ర‌భుత్వం యొక్క అభివృద్ధి సంబంధ ప్రాధమ్యాల‌ను, ప్ర‌త్యేకించి మౌలిక స‌దుపాయ‌లు, ఆరోగ్యం, సంధానం, ఇంకా మాన‌వ వ‌న‌రుల వికాసం వంటి రంగాల లో నెర‌వేర్చుకొనేటందుకు నా ప్ర‌భుత్వం వారి తో స‌న్నిహితంగా ప‌ని చేస్తుంద‌ని నేను స్ప‌ష్టం చేయ‌ద‌ల‌చాను. మ‌న రెండు దేశాల మ‌ధ్య మ‌రింత స‌న్నిహిత స‌హకారం మ‌రియు ఆదాన ప్ర‌దానాల లో ఒక నూత‌న యుగారంభానికి నా ప‌ర్య‌ట‌న దోహ‌దం చేయగలదన్న న‌మ్మ‌కం నాలో ఉంది’’.
తెలుగు సూపర్ స్టార్ కృష్ణ గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

తెలుగు సూపర్ స్టార్ కృష్ణ గారి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. కృష్ణ గారి మరణం సినిమా జగతి కి మరియు వినోద ప్రపంచాని కి ఒక పెద్ద లోటు అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘కృష్ణ గారు తన వైవిధ్యపూర్ణమైనటువంటి నటన తోను, ఉత్సాహభరితమైనటువంటి వ్యక్తిత్వం తోను ప్రజల హృదయాల ను గెలుచుకొన్న ఒక ప్రసిద్ధుడైన సూపర్ స్టార్. ఆయన మరణం సినిమా జగతి కి మరియు వినోద ప్రపంచాని కి భారీ లోటు. ఈ వేళ లో @urstrulyMahesh కు మరియు ఆయన యావత్తు కుటుంబాని కి కలిగిన దు:ఖం లో నేను సైతం పాలుపంచుకొంటున్నాను. ఓం శాంతి.’’ అని పేర్కొన్నారు.
రోమ్ లో జ‌రుగుతున్న జి 20 శిఖ‌రాగ్ర స‌మ్మేళ‌నం సంద‌ర్భంగా ఇట‌లీ ప్ర‌ధాన‌మంత్రి మారియో డ్రాఘిని క‌లుసుకున్న ప్ర‌ధాన‌మంత్రి శ్రీ న‌రేంద్ర మోదీ

ప్ర‌ధాన‌మంత్రి శ్రీ న‌రేంద్ర మోదీ , రోమ్‌లో జి20 శిఖ‌రాగ్ర స‌మ్మేళ‌నం సంద‌ర్భంగా అక్టోబ‌ర్ 29 ,2021న ఇట‌లీ ప్ర‌ధాన‌మంత్రి , హిజ్ ఎక్స‌లెన్సీ, మారియో డ్ర‌ఘితో స‌మావేశ‌మ‌య్యారు. వీరిరువురూ క‌లుసుకోవ‌డం ఇదే మొద‌టిసారి. జి 20 స‌మావేశాన్ని , ప్ర‌స్తుతం అంత‌ర్జాతీయంగా కోవిడ్ మ‌హమ్మారి ప‌రిస్థితులు నెల‌కొన్న నేప‌థ్యంలో ఇట‌లీ ప్ర‌ధాన‌మంత్రి విజ‌య‌వంతంగా జి 20 స‌మ్మేళ‌నం నిర్వ‌హించినందుకు , ప్ర‌ధాన‌మంత్రి శ్రీ న‌రేంద్ర మోదీ ఆయ‌న‌ను అభినందించారు. గ్లాస్‌గోవ్‌లో కాప్ -26 స‌మావేశాన్ని నిర్వ‌హించ‌డంలో యుకె తో ఇట‌లీ భాగ‌స్వామ్యం వ‌హిస్తోంది. ఇరువురు నాయ‌కులు, వాతావ‌ర‌ణ మార్పుల నుంచి ఎదురౌతున్న స‌వాళ్ల‌ను చ‌ర్చించారు. ఈ విష‌యంలో అంత‌ర్జాతీయ స‌మాజం క‌ల‌సి క‌ట్టుగా ప‌నిచేయాల్సిన అవ‌స‌రాన్ని గురించి వారు చ‌ర్చించారు. ఇండియా వాతావ‌ర‌ణ మార్పుల‌కు సంబంధించి ఇండియా చేప‌ట్టిన ప‌రివ‌ర్త‌నాత్మ‌క వాతావ‌ర‌ణ చ‌ర్య‌ల‌ను ప్ర‌ధాన‌మంత్రి ఈ సంద‌ర్బంగా ప్ర‌ముఖంగా ప్ర‌స్తావించారు. అలాగే అభివృద్ధి చెందిన దేశాల వాతావ‌ర‌ణ ఆర్ధిక చెల్లింపు హామీల‌కు సంబంధించిన ఆందోళ‌న గురించి కూడా ప్ర‌స్తావించారు. ఇటీవ‌లి అంత‌ర్జాతీయ‌, ప్రాంతీయ ప‌రిణామాల‌పై ఇరువురు నాయ‌కులు త‌మ అభిప్రాయాల‌ను ప‌ర‌స్ప‌రం ఇచ్చిపుచ్చుకున్నారు. ఆప్ఘ‌నిస్థాన్ , ఇండొ ప‌సిఫిక్ తో స‌హా ప‌లు అంశాలు వీరి మ‌ధ్య ప్ర‌స్తావ‌న‌కు వ‌చ్చాయి. ఇండియా- యూరోపియ‌న్ యూనియ‌న్ మ‌ధ్య బ‌హుముఖ స‌హ‌కారానికి మ‌రింత స‌న్నిహితంగా క‌ల‌సి ప‌నిచేయాల‌ని ఇరువురు నాయ‌కులు పున‌రుద్ఘాటించారు. ద్వైపాక్షిక అంశాల విష‌యంలో ఇరువురు నాయ‌కులు 2020 నవంబ‌ర్‌లో జరిగిన ఇండియా- ఇట‌లీ వ‌ర్చువ‌ల్ శిఖ‌రాగ్ర స‌మ్మేళ‌నం నుంచి జ‌రిగిన ప‌రిణామాల‌ను స‌మీక్షించారు. ఆ వ‌ర్చువ‌ల్ స‌మావేశంలో చేప‌ట్టిన 2020-25 కార్యాచ‌ర‌ణ ప్ర‌ణాళిక అమ‌లులో పురోగ‌తిపై ఇరువురు నాయ‌కులు సంతృప్తి వ్య‌క్తం చేశారు. రాజ‌కీయ ఆర్ధిక రంగాల‌లో వ్యూహాత్మ‌క ల‌క్ష్యాల‌కు సంబంధించి, అలాగే సైన్సు,టెక్నాల‌జీ, సాంస్కృతిక రంగాల‌లో రాగ‌ల ఐదు సంవ‌త్స‌రాల‌లో సాధించాల్సిన ల‌క్ష్యాల‌ను ఈ వ‌ర్చువ‌ల్ స‌మ్మిట్‌లో నిర్ణ‌యించారు. ఇరు దేశాల మధ్య, ముఖ్యంగా టెక్స్‌టైల్స్, ఫుడ్ ప్రాసెసింగ్, ఆటోమోటివ్ పునరుత్పాదక ఇంధన రంగాలలో వాణిజ్యం పెట్టుబడి సంబంధాలను మరింత విస్తరించేందుకు తమ చిత్త‌శుద్ధిని ఇరువురు నాయ‌కులు పునరుద్ఘాటించారు. పునరుత్పాదక , ప‌రిశుద్ధ ఇంధ‌నం విష‌యంలో ద్వైపాక్షిక సహకారానికి తాజా ప్రేరణను అందించడానికి ఇండియా, ఇట‌లీ ఒక సంయుక్త ప్ర‌క‌ట‌న‌ను విడుద‌ల చేశాయి. ఇంధ‌న ప‌రివ‌ర్త‌న విష‌యంలో వ్యూహాత్మ‌క భాగ‌స్వామ్యానికి సంబంధ‌ఙంచి ఈ ప్ర‌క‌ట‌న విడుద‌ల అయింది. భారీ గ్రీన్ కారిడార్ ప్రాజెక్టులు, స్మార్ట్ గ్రిడ్‌లు, ఇంధ‌న నిల్వ ప‌రిష్కారాలు, గ్యాస్ ర‌వాణా, స‌మీకృత వృధా నిర్వ‌హ‌ణ‌, ( వేస్ట్ టు వెల్త్‌), గ్రీన్ హైడ్రోజ‌న్ అభివృద్ధి, వాడ‌కం, బ‌యో ఫ్యూయ‌ల్స్ ప్ర‌మోష‌న్ వంటివి ఇందులో ఉన్నాయి. ఇండియా , ఇట‌లీలు టెక్స్ టైల్ రంగంలో ప‌ర‌స్ప‌ర స‌హ‌కారానికి సంబంధించి ఆస‌క్తి వ్య‌క్తీక‌ర‌ణ ప్ర‌క‌ట‌న‌పై ఈ స‌మావేశం సందర్భంగా సంత‌కాలు చేశారు. ఇట‌లీ ప్ర‌ధాన‌మంత్రి డ్రాఘిని ఇండియాలో అధికారికంగా ప‌ర్య‌టించేందుకు వీలైనంత త్వ‌ర‌లో రావ‌ల‌సిందిగా భార‌త ప్ర‌దాన‌మంత్రి శ్రీ న‌రేంద్ర మోదీ ఆహ్వానించారు.
‘గుడ్ ఫ్రైడే’ నేపథ్యంలో ఏసుక్రీస్తు సాహసం.. త్యాగాలను స్మరించుకున్న ప్రధానమంత్రి

ఏసుక్రీస్తు ప్రబోధించిన సేవాభావం, సౌభ్రాత్రం ప్రపంచంలోని అనేకమంది ప్రజలకు మార్గదర్శకాలని ప్రధానమంత్రి శ్రీ నరేంద్ర మోదీ అన్నారు. ఈ మేరకు గుడ్ ఫ్రైడే సందర్భంగా ట్విట్టర్ ద్వారా పంపిన సందేశంలో: ‘‘గుడ్ ఫ్రైడే సందర్భంగా మనం ఇవాళ ఏసుక్రీస్తు సాహసాన్ని, ఆయన చేసిన త్యాగాలను స్మరించుకుంటున్నాం. ఆ మహనీయుడు ప్రబోధించిన సేవాభావం, సోదరభావం అనే ఆదర్శాలు నేడు ప్రపంచంలో అనేకమంది ప్రజలకు వెలుగుబాట చూపుతున్నాయి’’ అని ఆయన పేర్కొన్నారు. DS
చండీగఢ్ లో అంతర్జాతీయ యోగా దినోత్సవ కార్యక్రమంలో పాల్గొన్న ప్రధాన మంత్రి; కేపిటల్ కాంప్లెక్స్ లో జరిగిన సామూహిక యోగా ప్రదర్శనలో  ప్రసంగించారు

ప్రధాన మంత్రి శ్రీ నరేంద్ర మోదీ ఈ రోజు చండీగఢ్ లో జరిగిన రెండో అంతర్జాతీయ యోగా దినోత్సవ కార్యక్రమంలో పాలు పంచుకొన్నారు. అక్కడ గుమికూడిన ఇంచుమించు 30,000 మంది తో కలసి ఉమ్మడి యోగాభ్యాసంలో ఆయన పాల్గొన్నారు. కేపిటల్ కాంప్లెక్స్ లో పోగయిన ప్రజా సమూహాన్ని ఉద్దేశించి ప్రధాన మంత్రి ప్రసంగిస్తూ దేశంలోని అన్ని ప్రాంతాల ప్రజలు యోగా తో సంధానం అయినట్లు తెలిపారు. అంతర్జాతీయ యోగా దినోత్సవం అనే ఆలోచనకు మద్దతు పలకడానికి యావత్తు ప్రపంచం ముందుకు వచ్చినట్లు చెప్పారు. సమాజంలోని అన్ని వర్గాల వారు ఈ ప్రయత్నానికి చేదోడుగా నిలుస్తున్నారు అని ప్రధాన మంత్రి అన్నారు. అంతర్జాతీయ యోగా దినోత్సవం అనేది చక్కటి ఆరోగ్యంతో పెనవేసుకొన్న రోజు, ఇది ఒక భారీ ఉద్యమంగా రూపుదాల్చింది. యోగా ఒక వ్యక్తి ఏం పొందుతారనే దానిని గురించి కాక ఒక వ్యక్తి ఏం వదలుకోగలరు అనే దానిని గురించి చాటి చెబుతుంది. నయా పైసా ఖర్చు లేకుండా స్వాస్థ్య బీమాను అందజేస్తుంది, ధనికులు మరియు పేదలు అనే భేద భావాన్ని చూపించదు అంటూ ప్రధాన మంత్రి వివరించారు. వచ్చే సంవత్సరం యోగా ద్వారా మధుమేహాన్ని ఎలా తగ్గించుకోవచ్చో అనే అంశంపై దృష్టి సారిద్దామని ప్రధాన మంత్రి పిలుపునిచ్చారు. యోగాను ప్రజలలోకి తీసుకువెళ్లేందుకు కృషి చేస్తున్న వారి గౌరవార్థం రెండు అవార్డులను ప్రవేశపెడతారని, వీటిలో ఒకటి జాతీయ స్థాయిలో, రెండోది అంతర్జాతీయ స్థాయిలో ఉంటాయని వెల్లడించారు. సామూహిక యోగా ప్రదర్శన కార్యక్రమంలో పాలుపంచుకొన్నవారిని ప్రధాన మంత్రి కలుసుకొన్నారు. తనూ వారి మధ్య యోగాభ్యాసంలో పాల్గొన్నారు. అలా వారితో మమేకమై, వారందరిలోను ఉత్సాహాన్ని నింపారు.
రైల్వే రంగంలో భారత-జర్మనీల మధ్య అవగాహన
ఒప్పందానికి కేంద్ర మంత్రిమండలి ఆమోదం

రైల్వే రంగంలో సాంకేతిక సహకారంపై భారత ప్రభుత్వంలో భాగమైన రైల్వే మంత్రిత్వ శాఖ, జర్మనీకి చెందిన ‘డిబి ఇంజనీరింగ్‌ అండ్‌ కన్సల్టింగ్‌ జీఎంబీహెచ్‌’ల మధ్య కుదిరిన అవగాహన ఒప్పందం గురించి సంబంధిత అధికారులు ఇవాళ ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలికి నివేదించారు. ఈ అవగాహన ఒప్పందంపై 2020 ఫిబ్రవరిలో సంతకాలు పూర్తయ్యాయి. వివరాలు: రైల్వే రంగంలో సాంకేతిక సహకారం కోసం కుదుర్చుకున్న ఈ అవగాహన ఒప్పందం ప్రకారం… దిగువ పేర్కొన్న అంశాల్లో పరస్పర సహకారానికి వీలుంటుంది: i. సరకు రవాణా కార్యకలాపాలు (సరిహద్దుల నడుమ సరకుల తరలింపు, వాహన రవాణా, ప్రయాణ సదుపాయాలుసహా), ii. ప్రయాణ కార్యకలాపాలు (హై-స్పీడ్‌, సరిహద్దుల మధ్య వాహనాల రాకపోకలుసహా), iii. మౌలిక సదుపాయాల కల్పన, నిర్వహణ(ప్రత్యేక సరకు రవాణా కారిడార్‌, ప్రయాణిక స్టేషన్ల అభివృద్ధిసహా), iv. ఆధునిక, స్పర్థాత్మక రైల్వే వ్యవస్థ అభివృద్ధి (వ్యవస్థాగత నిర్మాణం, రైల్వేల్లో సంస్కరణలు), v. రైల్వే కార్యకలాపాలు, విపణి-విక్రయాలు, పాలన వ్యవహారాల కోసం సమాచార సాంకేతిక పరిష్కారాలు, vi. ముందుచూపుగల నిర్వహణ కార్యకలాపాలు, vii. ప్రైవేటు రైళ్ల నిర్వహణ కార్యకలాపాలు, viii. ఉభయపక్షాల మధ్య లిఖితపూర్వక పరస్పర అంగీకారానికి అనుగుణంగా ఇతరత్ర అంశాల్లో సహకారం. నేపథ్యం: రైల్వే రంగంలో సాంకేతిక సహకారం కోసం వివిధ విదేశీ ప్రభుత్వాలు, జాతీయ రైల్వే సంస్థలతో అవగాహన ఒప్పందాలు (MoU)/సహకార ఒడంబడికలు (MoC)/పాలన ఒప్పందాలు (AA) సంయుక్త ఆసక్తి వ్యక్తీకరణ తీర్మానాలు (JDI) తదితరాలపై రైల్వే మంత్రిత్వశాఖ సంతకాలు చేసింది. ఈ మేరకు హైస్పీడ్‌ రైళ్లు, ప్రస్తుత మార్గాల అభివృద్ధి, అంతర్జాతీయ స్థాయి స్టేషన్ల నిర్మాణం, భారీ నిర్వహణ కార్యకలాపాలు, రైల్వే మౌలిక సదుపాయాల ఆధునికీకరణవంటి ఎంపిక చేసిన పలు రంగాల్లో ఉభయపక్షాలూ పరస్పరం సహకరించుకుంటాయి.
గుజరాత్ లో పిఎమ్ జెఎవై-ఎమ్ఎ యోజన ఆయుష్మాన్ కార్డుల పంపిణీని ప్రారంభించనున్న ప్రధాన మంత్రి

గుజరాత్ లో పిఎమ్ జెఎవై–ఎమ్ఎ యోజన ఆయుష్మాన్ కార్డు ల పంపిణీ ని ప్రధాన మంత్రి శ్రీ నరేంద్ర మోదీ అక్టోబరు 17వ తేదీ న సాయంత్రం 4 గంటల కు వీడియో కాన్ఫరెన్సింగ్ మాధ్యమం ద్వారా ప్రారంభించనున్నారు. గుజరాత్ లో 2012వ సంవత్సరం లో అప్పటి గుజరాత్ ముఖ్యమంత్రి గా ఉన్న ప్రధాన మంత్రి పేద ప్రజల ను రోగాల కు , మరియు వైద్య చికిత్స కు అయ్యే అత్యధిక ఖర్చుల బారి నుండి కాపాడడం కోసం ‘‘ముఖ్యమంత్రి అమృతమ్ (ఎమ్ఎ)’’ పథకాన్ని మొదలుపెట్టారు. 2014వ సంవత్సరం లో, ‘‘ఎమ్ఎ’’ యోజన ను 4 లక్షల రూపాయల వార్షిక ఆదాయ పరిమితి కలిగిన కుటుంబాల కు కూడా ఆ యొక్క పథకం ప్రయోజనాలు దక్కేటట్టు గా పొడిగించడమైంది. తరువాత, ఈ పథకాన్ని మరిన్ని ఇతర సమూహాల కు కూడా విస్తరింపచేయడమైంది. ఈ పథకాని కి ‘‘ముఖ్యమంత్రి అమృతం వాత్సల్య (ఎమ్ఎవి) యోజన’’ అనే ఒక కొత్త పేరు ను పెట్టడం జరిగింది. ఈ పథకం యొక్క సాఫల్యం తాలూకు అనుభవాన్నుంచి సారాన్ని గ్రహించి, ‘ప్రధాన్ మంత్రి జన్ ఆరోగ్య యోజన (ఎబి–పిఎమ్ జెఎవై)’ ని భారతదేశం ప్రధాన మంత్రి 2018వ సంవత్సరం లో ప్రవేశపెట్టారు. ఇది ప్రాథమిక, రెండో మరియు మూడో సంరక్షణ కోసం, ఆసుపత్రి ఖర్చుల కోసం ప్రతి ఒక్క కుటుంబానికి సంవత్సరానికి 5 లక్షల రూపాయల వరకు కవరేజి ని ప్రదానం చేసే ఆరోగ్య బీమా పథకం. క్రమం లో ఈ పథకం ఒక కుటుంబం లో ఎంత మంది సభ్యులు ఉన్నారు, వారి వయస్సు ఎంత అనేవి పట్టించుకోనటువంటి ఈ పథకం ప్రపంచం లోకెల్లా అతి పెద్దదైనటువంటి ఆరోగ్య బీమా పథకం. ఎబి– పిఎమ్ జెఎవై ని ప్రారంభించడం తో, గుజరాత్ 2019వ సంవత్సరం లో ఎమ్ఎ / ఎమ్ఎవి యోజన లను ఎబి–పిఎమ్–జెఎవై పథకం లో కలిపివేసింది. ఇంకా దీనికి పిఎమ్ జెఎవై– ఎమ్ఎ యోజన అనే ఒక నూతనమైన పేరు ను పెట్టింది. మరి ఎమ్ఎ / ఎమ్ఎవి లబ్ధిదారులు, ఇంకా ఎబి– పిఎమ్ జెఎవై ల లబ్ధిదారులు ఏకీ కృత‌మైనటువంటి పిఎమ్ జెఎవై–ఎమ్ఎ కార్డుల కు అర్హులు గా అయిపోయారు. కార్యక్రమం లో భాగం గా, ప్రధాన మంత్రి ఈ కార్డుల పంపిణీ ని ఆరంభించనున్నారు. లబ్ధిదారుల కు ఇ–కెవైసి ని పూర్తి చేసిన తరువాత, నేశనల్ హెల్థ్ ఆథారిటి యొక్క పేనల్ లో ఉన్న ఏజన్సీ లు గుజరాత్ అంతటా లాభితులు అందరి కి 50 లక్షల రంగు రంగుల ఆయుష్మాన్ కార్డులను వారికి వారి ఇళ్ల వద్ద పంచి ఇవ్వడం జరుగుతుంది.
తెలంగాణ రాష్ట్ర స్థాపన దినం సందర్భం లో ఆ రాష్ట్ర ప్రజల కు శుభాకాంక్ష లు తెలిపిన ప్ర‌ధాన మంత్రి

తెలంగాణ రాష్ట్ర స్థాపన దినం సందర్భం లో ప్ర‌ధాన మంత్రి శ్రీ న‌రేంద్ర మోదీ ఆ రాష్ట్ర ప్రజల కు శుభాకాంక్షలను వ్యక్తం చేశారు. ‘‘తెలంగాణ స్థాపన దినం సందర్భం లో రాష్ట్ర ప్రజానీకానికి ఇవే శుభాకాంక్ష లు. రాష్ట్రానికి అద్వితీయ సంస్కృతి వరం గా లభించింది. మరి అక్కడి ప్రజలు చాలా కష్టపడే స్వభావం కలిగినటువంటి వారు; అనేక రంగాల లో వారు రాణించారు. తెలంగాణ ప్రజలకు చక్కని ఆరోగ్యం లభించాలని, వారంతా క్షేమం గా ఉండాలని నేను ప్రార్థిస్తున్నాను.’’ అని ప్రధాన మంత్రి ఒక ట్వీట్ లో పేర్కొన్నారు.
కామన్‌వెల్త్‌ గేమ్స్‌-2022 మహిళల కుస్తీ 62 కిలోల విభాగంలో స్వర్ణ పతక విజేత సాక్షి మాలిక్‌కు ప్రధానమంత్రి అభినందనలు

కామన్‌వెల్త్‌ గేమ్స్‌-2022 మహిళల కుస్తీ 62 కిలోల విభాగంలో స్వర్ణ పతకం సాధించిన సాక్షి మాలిక్‌కు ప్రధానమంత్రి శ్రీ నరేంద్ర మోదీ అభినందనలు తెలిపారు. ఈ మేరకు ట్విట్టర్‌ ద్వారా పంపిన సందేశంలో; “బర్మింగ్‌హామ్‌లో జరుగుతున్న కామన్వెల్త్‌ గేమ్స్‌లో మన క్రీడాకారులు మనమంతా గర్వించేలా చేస్తున్నారు. ఈ క్రమంలోనే సాక్షి మాలిక్‌ సాధించిన అద్భుత విజయంతో నేనెంతో పులకించాను. ఆమె ప్రతిష్టాత్మక స్వర్ణ పతకం కైవసం చేసుకోవడంపై అభినందిస్తున్నాను. నిండైన ప్రతిభాశక్తితో ప్రతికూలతను సానుకూలం చేసుకోగల అద్భుత పోరాటపటిమ ఆమె సొంతం” అని ప్రధానమంత్రి పేర్కొన్నారు.
మ‌హారాష్ట్ర లో గృహ నిర్మాణం మ‌రియు ప‌ట్ట‌ణాభివృద్ధి కి సంబంధించిన ముఖ్య‌మైన ప్రాజెక్టుల‌ ను ఆవిష్క‌రించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు మ‌హారాష్ట్ర సందర్శన లో భాగంగా గృహ నిర్మాణానికి మరియు ప‌ట్ట‌ణ రవాణా కు సంబంధించిన ముఖ్య‌మైన ప‌థ‌కాల‌ను ఆవిష్క‌రించారు. కల్యాణ్ లో ఒక జ‌న స‌భ లో ప్ర‌ధాన మంత్రి పాల్గొని రెండు ముఖ్య‌మైన మెట్రో కారిడోర్ ల‌కు శంకు స్థాప‌న చేశారు. వీటి లో ఠాణే-భివండీ-కల్యాణ్ మెట్రో తో పాటు ద‌హిసార్-మీరా-భాయన్దర్ మెట్రో ఉన్నాయి. ఈ రెండు కారిడోర్ లు ఒక‌సారి నిర్మాణం అయ్యాయంటే గనక ఆయా ప్రాంతాలలో ప్ర‌జా ర‌వాణా ను ఎంతో సౌక‌ర్య‌వంతం గా మార్చివేయగలుగుతాయి. అలాగే కల్యాణ్ లో ప్ర‌ధాన మంత్రి ఆవాస్ యోజ‌న లో భాగంగా ఇడ‌బ్ల్యుఎస్ మ‌రియు ఎల్ఐజి గృహ నిర్మాణ ప‌థ‌కం తాలూకు 90,000 ఇళ్ళ‌ ను కూడా ఆయ‌న ప్రారంభించారు. కల్యాణ్ లో ఈ రోజు న శంకు స్థాప‌న జ‌రిగిన ప‌థ‌కాల మొత్తం విలువ దాదాపు గా 33,000 కోట్ల రూపాయ‌ల వ‌ర‌కు ఉంటుంది. పుణే లో పుణే మెట్రో 3వ ద‌శ‌ కు ప్ర‌ధాన మంత్రి శంకు స్థాప‌న చేశారు. కల్యాణ్ లో స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, మౌలిక స‌దుపాయాలు, ఇంకా ప్ర‌జా ర‌వాణా వికాసం యొక్క గ‌తి ని కేంద్ర ప్ర‌భుత్వం ఏ మేర‌కు శీఘ్ర‌త‌రం చేసిందీ ప్ర‌ముఖం గా ప్ర‌స్తావించారు. 2022 వ సంవ‌త్స‌రం క‌ల్లా ‘‘అంద‌రికీ గృహ నిర్మాణా’’న్ని క‌ల్పించాల‌న్న‌దే కేంద్ర ప్ర‌భుత్వ దార్శనికత అని ఆయ‌న పున‌రుద్ఘాటించారు. పుణే లో స‌భికుల‌ను ఉద్దేశించి ఆయ‌న ప్ర‌సంగిస్తూ, సంధాన సంబంధిత మౌలిక స‌దుపాయాల‌ కు ప్ర‌భుత్వం పెద్ద పీట వేస్తోంద‌ని చెప్పారు. త‌దుప‌రి త‌రానికి చెందిన మౌలిక స‌దుపాయాల క‌ల్ప‌న తో పాటు రవాణా రంగం ఏకీక‌ర‌ణ పైన కూడా శ్ర‌ద్ధ వ‌హిస్తున్నట్టు తెలిపారు. స్టార్ట్-అప్ ఇండియా, ఇంకా అట‌ల్ ఇన‌వేశ‌న్ మిశ‌న్ ల ద్వారా భార‌త‌దేశం సాంకేతిక విజ్ఞాన కేంద్రం గా ఆవిర్భ‌విస్తోంద‌ని ఆయ‌న వివరించారు.
అనియంత్రిత డిపాజిట్ ప‌థ‌కాలను నిషేధించే బిల్లు, 2019 కి ఆమోదం తెలిపిన మంత్రివ‌ర్గం

అనియంత్రిత డిపాజిట్ ప‌థ‌కాల నిషేధించే బిల్లు, 2019 కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ బిల్లు అనియంత్రిత డిపాజిట్ ప‌థ‌కాల ను నిషేధించేందుకు సంబంధించిన ఆర్డినెన్సు, 2019 కి బ‌దులు గా అమ‌లులోకి వ‌స్తుంది. 2019వ సంవ‌త్స‌రం ఫిబ్ర‌వ‌రి 21వ తేదీన ఆర్డినెన్సు ను జారీ చేయ‌డ‌మైంది. ఈ ఆర్డినెన్సు కు బదులు గా అనియంత్రిత డిపాజిట్ ప‌థ‌కాలను నిషేధించే బిల్లు, 2019 రాకపోయిన పక్షం లో పార్ల‌మెంటు స‌మావేశాలు తిరిగి ఆరంభ‌మైన 6 వారాల అనంత‌రం ఆర్డినెన్సు అమ‌లు స్తంభించిపోతుంది. ప్ర‌భావం ఈ బిల్లు దేశం లో న్యాయ విరుద్ధం గా డిపాజిట్లు స్వీక‌రించే కార్య‌క‌లాపాల ను అరిక‌ట్ట‌డం లో స‌హాయ‌కారి అవుతుంది. ప్ర‌స్తుతం నియంత్ర‌ణప‌ర‌మైన లోటుపాటుల‌ ను మ‌రియు క‌టువైన పాల‌న‌ప‌ర‌మైన చ‌ర్య‌ల కొదువ ను ఆస‌రా గా చేసుకొని పేద‌లు మ‌రియు అమాయ‌కులైన ప్ర‌జ‌ల క‌ష్టార్జితాన్ని లాగివేసుకొనేందుకు సొమ్ము చేసుకోవ‌డం జ‌రుగుతోంది. పూర్వ‌రంగం అనియంత్రిత డిపాజిట్ ప‌థ‌కం నిషేధ బిల్లు, 2018 ని 2019వ సంవ‌త్స‌రం ఫిబ్ర‌వ‌రి 13వ తేదీన జ‌రిగిన లోక్ స‌భ స‌మావేశాల లో ప‌రిశీల‌న‌ కు తీసుకోవ‌డ‌మైంది. ఈ బిల్లు పై చ‌ర్చ జ‌రిపిన అనంత‌రం దీని ని ఆమోదించారు. ప్ర‌తిపాదిత ఆధికారిక స‌వ‌ర‌ణ‌ల ను కూడా అందులో పొందుప‌ర‌చారు. దాని ని 2019వ సంవ‌త్స‌రం అనియంత్రిత డిపాజిట్ ప‌థ‌కం నిషేధ బిల్లు గా పేర్కొన్నారు. అయితే అదే రోజు న రాజ్య స‌భ నిర‌వ‌ధికం గా వాయిదా ప‌డటం తో, ఈ బిల్లు ను రాజ్య స‌భ ప‌రిశీలించి ఆమోదం తెలప‌డం సాధ్య‌ప‌డ‌ లేదు.
ఇంజినీర్ లకు ఇంజినీర్స్ డే శుభాకాంక్ష‌లు తెలిపిన ప్ర‌ధాన మంత్రి; ఎం. విశ్వేశ్వ‌ర‌య్య కు ఆయ‌న జ‌యంతి నాడు నివాళులు అర్పించిన ప్రధాన మంత్రి

ఇంజినీర్స్ డే సంద‌ర్భం గా ప్ర‌ధాన మంత్రి శ్రీ న‌రేంద్ర మోదీ ఇంజినీర్ లకు శుభాకాంక్ష‌లు తెలియజేశారు. ప్ర‌ధాన మంత్రి స‌ర్ ఎం. విశ్వేశ్వ‌ర‌య్య జ‌యంతి ని పుర‌స్క‌రించుకుని ఆయ‌న కు నివాళుల ను అర్పించారు. “ఇంజినీర్లు శ్రద్ధ కు మ‌రియు దృఢ నిశ్చయాని కి మ‌రో పేరు. వారి లో నూత‌న ఆవిష్క‌ర‌ణ సంబంధిత ఉత్సాహం కొర‌వ‌డితే మాన‌వ పురోగ‌తి అసంపూర్తి గా ఉంటుంది. ఇంజినీర్స్ డే సంద‌ర్భం గా మ‌న ఇంజినీర్లు అంద‌రికీ ఇవే శుభాకాంక్ష‌లు. శ్రమించే తత్త్వాన్ని కలిగివున్న ఇంజినీర్ లకు భవిష్యత్తు ఉజ్వ‌లంగా ఉండాల‌ని నేను అభిలషిస్తున్నాను. మార్గ‌ద‌ర్శ‌క ఇంజినీర్ అయిన‌టువంటి స‌ర్ ఎం. విశ్వేశ్వ‌ర‌య్య గారి కి ఆయ‌న జ‌యంతి సంద‌ర్భం గా నేను నివాళులు అర్పిస్తున్నాను” అని ఒక సందేశం లో ప్ర‌ధాన మంత్రి పేర్కొన్నారు.
బ్రెజిల్ ‘డెఫ్లింపిక్స్‌-2021’లో పాల్గొంటున్న క్రీడాకారులకు ప్రధానమంత్రి శుభాకాంక్షలు

బ్రెజిల్‌లో నిర్వ‌హిస్తున్న “బ‌ధిర ఒలింపిక్స్ (డెఫ్లింపిక్స్)-2021”లో పాల్గొంటున్న ప్రతిభావంతులైన భారత క్రీడాకారులకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ క్రీడలకు బ‌య‌ల్దేరే ముందు వారు జాతీయ యుద్ధ‌స్మార‌కాన్ని సంద‌ర్శించి నివాళి అర్పించ‌డం త‌న హృద‌యాన్ని తాకింద‌ని శ్రీ మోదీ ఈ సంద‌ర్భంగా చెప్పారు. ఈ మేర‌కు ఒక ట్వీట్ ద్వారా ఇచ్చిన సందేశంలో; “జ‌ర్మ‌నీలో ఇవాళ ప్రారంభమ‌య్యే #Deaflympics2021లో పాల్గొనే భార‌త బృందాన్ని భార‌త‌దేశం హ‌ర్ష‌ధ్వానాల‌తో ఉత్సాహప‌రుస్తోంది. ప్రతిభావంతులైన మ‌న క్రీడాకారుల‌ద‌రికీ శుభాకాంక్షలు. ఈ క్రీడోత్స‌వాల‌కు బ‌య‌ల్దేరేముందు వారంతా జాతీయ యుద్ధ స్మార‌కాన్ని సంద‌ర్శించి నివాళి అర్పించ‌డం నిజంగా న‌న్నెంత‌గానో క‌దిలించింది” అని ప్ర‌ధాని పేర్కొన్నారు.
నమామి గంగే కార్యక్రమం పురోగతిని సమీక్షించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘నమామి గంగే కార్యక్రమం’లో పురోగతిపై గురువారం సాయంత్రం సమీక్ష నిర్వహించారు. ఈ అంశంపై సమర్పణ సమయంలో, వేరు వేరు ప్రభుత్వ విభాగాలకు చెందిన సీనియర్ అధికారులు ఇంతవరకు చేపట్టిన పనులను గురించి, ఇంకా ఈ కార్యక్రమంలోని పురోగతి క్రమాన్ని గురించి ప్రధాన మంత్రి కి తెలియజేశారు. నది పక్కన వెలసిన పట్టణాలలో మురుగు నీటి శుద్ధి సామర్థ్యాన్ని గణనీయంగా పెంచుతున్నామని అధికారులు తెలిపారు. మరీ ముఖ్యంగా గంగా ప్రధాన స్రవంతి వెంబడి ఉన్న పెద్ద నగరాలైనటువంటి హరిద్వార్, కాన్పూర్, అలహాబాద్, వారాణసీ, పట్నా, భాగల్ పుర్, హౌడా మరియు కోల్ కాతా లపై శ్రద్ధ తీసుకొంటున్నట్లు చెప్పారు. భారీ కాలుష్యకారక పరిశ్రమల విషయంలో ముమ్మర తనిఖీలను మరియు పర్యవేక్షణను చేపట్టడం జరిగింది. ఇది గంగా నది యొక్క ఉపనదులలో కొన్ని ఉప నదుల జల శుభ్రత పెద్ద ఎత్తున మెరుగపడడానికి దోహదపడినట్లు అధికారులు పేర్కొన్నారు. అంతే కాక ఈ పనిలో భాగంగా ‘డిసాల్వ్ డ్ ఆక్సిజన్’ మరియు ‘‘బయో కెమికల్ ఆక్సిజన్ డిమాండ్’’ వంటి పరామితుల అధ్యయనం సాగినట్లు వారు తెలిపారు. గంగా నది తీర ప్రాంతాలను ఆనుకొని ఉన్న పల్లెలలో గ్రామీణ పారిశుధ్యంలో చెప్పుకోదగిన పురోగతి చోటుచేసుకొన్న సంగతిని కూడా ప్రధాన మత్రి దృష్టికి తీసుకువ‌చ్చారు. గంగా నది శుద్ధి పనులపై ప్రజలలో జాగృతిని పెంపొందించవలసిన అవసరం ఉందని, అలాగే ఈ పనులలో వారి భాగస్వామ్యాన్ని పెంచాల్సిన ఆవశ్యకత ఉందని ప్రధాన మంత్రి నొక్కిచెప్పారు. ప్రధాన మంత్రి కార్యాలయం, నీతి ఆయోగ్, జల వనరుల మంత్రిత్వ శాఖ, తాగు నీరు మరియు పారిశుధ్యం మంత్రిత్వ శాఖ, నేషనల్ మిషన్ ఫర్ క్లీన్ గంగ లతో పాటు కేంద్ర కాలుష్య నియంత్రణ మండలి లకు చెందిన ఉన్నతాధికారులు ఈ సమావేశంలో పాల్గొన్నారు.
ఇటలీ లోని రోమ్ లో జి20 నేపథ్యం లో ఇండోనేశియా అధ్య‌క్షుడు శ్రీ జోకో విదోదో తో సమావేశమైన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఇటలీ లోని రోమ్ లో 2021 అక్టోబరు 31 న జి20 శిఖర సమ్మేళనం జరిగిన నేపథ్యం లో ఇండోనేశియా అధ్యక్షుడు శ్రీ జోకో విదోదో తో సమావేశయ్యారు. రాబోయే సంవత్సరం లో జి20 కి ఇండోనేశియా అధ్యక్షత వహించనున్నందుకు ఆ దేశాని కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. త్రయం లో భాగం గా ఇండోనేశియా తో సన్నిహితం గా కృషి చేసేందుకు భారతదేశం సిద్ధం అంటూ ఆయన హామీ ని ఇచ్చారు. భారతదేశం-ఇండోనేశియా సమగ్ర వ్యూహాత్మక భాగస్వామ్యం తాలూకు ఇటీవలి ప్రగతి ని గురించి నేతలు ఇద్దరు చర్చలు జరిపారు. కోవిడ్-19 మహమ్మారి కాలం లో రెండు దేశాలు పరస్పరం అందజేసుకొన్న దృఢ మద్ధతు ను నేతలు ఇద్దరు ప్రశంసించడం తో పాటు, మహమ్మారి అనంతర కాలం లో తిరిగి పుంజుకొనే దిశ లో సహకరించుకోవాలనే అంశం పై అంగీకారాన్ని వ్యక్తం చేశారు. వారు ఇండో-పసిఫిక్ ప్రాంత సంబంధి సహకారానికి ఉన్నటువంటి ప్రాముఖ్యాన్ని కూడా నొక్కిచెప్పారు. ఉభయ దేశాల మధ్య వ్యాపారాన్ని, పెట్టుబడి ని బలపరచుకోవడానికి, ప్రజల కు, ప్రజల కు మధ్య మరింత ఎక్కువ అన్యోన్యత కు బాట ను వేయడానికి నేత లు ఇరువురు వచన బద్ధత ను వ్యక్తం చేశారు. జల వాయు పరివర్తన పై పోరాడటం లో, మరీ ముఖ్యం గా దీనికి సంబంధించిన ఆర్థిక పరమైన వాగ్దానాల ను కార్యాచరణ లోకి తీసుకు రావలసిన అవసరం పైన సైతం చర్చ లు చోటు చేసుకొన్నాయి.
స్వామి ఆత్మస్థానంద జీ కన్నుమూత పట్ల సంతాపం తెలిపిన ప్రధాన మంత్రి

స్వామి ఆత్మస్థానంద జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు. ‘‘స్వామి ఆత్మస్థానంద జీ మరణం నాకు వ్యక్తిగతంగా కలిగిన లోటు. నా జీవనంలో ఎంతో ముఖ్యమైన కాలంలో ఆయనతో కలిసివున్నాను. స్వామి ఆత్మస్థానంద గారిలో అపారమైన వివేకం, విజ్ఞానం మూర్తీభవించి ఉన్నాయి. ఆఆదర్శప్రాయమైనటువంటి ఆయన వ్యక్తిత్వం తరాల తరబడి జ్ఞాపకముంటుంది. నేను కోల్ కతా ను సందర్శించినపుడల్లా స్వామి ఆత్మస్థానంద గారి ఆశీస్సులు కోరడం మరచిపోనే లేదు. స్వామి వివేకానంద స్థాపించిన రామకృష్ణ మఠం అధ్యక్షునిగా స్వామి ఆత్మస్థానంద గారు అలుపెరుగక పాటుపడ్డారు; మఠ ప్రభావాన్ని విశ్వవ్యాప్తం చేశారు’’ అని ప్రధాన మంత్రి తన సందేశంలో పేర్కొన్నారు.
తమిళ నాడు లో బస్సు ప్రమాదం దుర్ఘటన లో ప్రాణ నష్టం జరడం పట్ల సంతాపం తెలిపిన ప్రధాన మంత్రి

తమిళ నాడు లోని తిరుపుర్ జిల్లా లో బస్సు ప్రమాద ఘటన లో ప్రాణ నష్టం జరగడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. “తమిళ నాడు లోని తిరుపుర్ జిల్లా లో జరిగిన బస్సు ప్రమాదం ఘటన నన్ను తీవ్రం గా కలచివేసింది. ఈ దు:ఖ ఘడియ లో ఆప్తుల ను కోల్పోయిన కుటుంబాల యొక్క శోకం లో నేను పాలుపంచుకొంటున్నాను. ఈ దుర్ఘటన లో గాయపడ్డ వారు త్వరిత గతి న కోలుకోవాలని నేను ఆశ పడుతున్నాను’’ అంటూ ఒక సందేశం లో ప్రధాన మంత్రి పేర్కొన్నారు.
అధ్య‌క్షులు శ్రీ శీ జిన్ పింగ్ తో టెలిఫోన్ లో మాట్లాడి అభినంద‌న‌లు తెలిపిన‌ ప్ర‌ధాన మంత్రి

చైనా ప్రజా గణతంత్రం అధ్య‌క్షులు, శ్రేష్ఠులైన శ్రీ శీ చిన్ ఫింగ్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు టెలిఫోన్ లో మాట్లాడారు. చైనా ప్రజా గణతంత్రం అధ్య‌క్ష ప‌ద‌వికి మ‌రొక్క‌ మారు ఎన్నికైన శ్రీ శీ చిన్ ఫింగ్ ను ప్రధాన మంత్రి అభినందించారు. ఇరవై ఒకటో శ‌తాబ్దాన్ని ‘ఆసియా శ‌తాబ్దం’ గా సాకారం చేసుకోవాలంటే- శరవేగంగా వృద్ధి చెందుతున్న రెండు ప్ర‌ధాన శ‌క్తులైనటువంటి చైనా మరియు భార‌త‌దేశం ల మ‌ధ్య ద్వైపాక్షిక సంబంధాలు కీల‌క‌మ‌ని- ఉభ‌య నేత‌లు అంగీక‌రించారు. అంతేకాకుండా ప‌ర‌స్ప‌ర ప్ర‌యోజ‌నాలు ముడి ప‌డి ఉన్న అంత‌ర్జాతీయ అంశాలలోను, ప్రాంతీయ అంశాల‌లోను తమ స‌న్నిహిత సంప్ర‌దింపుల‌ను కొన‌సాగించాల‌ని కూడా ఇరువురు నేతలు ఓ అంగీకారానికి వ‌చ్చారు.
అంకారాలో బాంబు పేలుడులో ప్రజలు మరణించడంపై ప్రధానమంత్రి సంతాపం

అంకారాలో బాంబు పేలిన దుర్ఘటనలో పలువురు ప్రాణాలు కోల్పో వడంపై ప్రధానమంత్రి శ్రీ నరేంద్ర మోదీ విచారంవ్యక్తంచేశారు. అంకారాలో బాంబు పేలుడులో అనేకమంది చనిపోవడం నాకెంతో వ్యాకులత కలిగించింది. మృతుల కుటుంబాలకు నేను సంతాపం తెలియజేస్తున్నాను. గాయపడిన వారు త్వరగా కోలుకోవాలని ఆ దేవుడిని ప్రార్థిస్తున్నాను. అని ప్రధాని మోదీ అన్నారు.
శ్రీ రోహిత్ సర్ దానా కన్నుమూత పట్ల సంతాపం తెలిపిన ప్ర‌ధాన మంత్రి

పత్రికా రచయిత శ్రీ రోహిత్ సర్ దానా కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ విచారాన్ని వ్యక్తం చేశారు. ‘‘శ్రీ రోహిత్ సర్ దానా మనలను చాలా త్వరగా వదలి వెళ్లిపోయారు. భారతదేశం ప్రగతి విషయం లో శక్తి తో నిండినటువంటి, భావుకుడు అయినటువంటి మరియు దయాభరితమైన మనస్సు ను కలిగినటువంటి శ్రీ రోహిత్ గారి ని అనేక మంది స్మరించుకొంటారు. ఆయన అకాలిక మరణం ప్రసార మాధ్యమ జగతి లో ఓ భారీ శూన్యాన్ని మిగిల్చింది. ఆయన కుటుంబానికి, ఆయన మిత్రులకు, ఆయన ను అభిమానించే వారికి ఇదే నా ఓదార్పు. ఓమ్ శాంతి.’’ అని ఒక ట్వీట్ లో శ్రీ నరేంద్ర మోదీ పేర్కొన్నారు.
జైడ‌స్ యూనివ‌ర్స్ కు చెందిన‌ ప్రపంచంలోనే తొలి డిఎన్ఏ ఆధారిత వ్యాక్సిన్ “జైకోవ్‌-డి”కి అనుమ‌తి న‌వ‌క‌ల్ప‌న‌ల‌పై భార‌త శాస్త్రవేత్త‌ల అన్వేష‌ణాత్మ‌క కాంక్ష‌కు ఒక నిద‌ర్శ‌నం :   ప్ర‌ధాన‌మంత్రి

జైడ‌స్ యూనివ‌ర్స్ కు చెందిన ప్ర‌పంచంలోనే తొలి డిఎన్ఏ ఆధారిత జైకోవ్‌-డి వ్యాక్సిన్ కు అనుమ‌తి న‌వ‌క‌ల్ప‌న‌ల‌పై భార‌త శాస్త్రవేత్త‌ల అన్వేష‌ణాత్మ‌క కాంక్ష‌కు ఒక నిద‌ర్శ‌న‌మ‌ని ప్ర‌ధాన‌మంత్రి శ్రీ న‌రేంద్ర మోదీ అన్నారు. సిడిఎస్ సిఓ ఇండియా ఇన్ఫో చేసిన ట్వీట్ కు స్పందిస్తూ “భార‌తదేశం సంపూర్ణ శ‌క్తిని కేంద్రీక‌రించి కోవిడ్‌-19పై పోరాటం సాగిస్తోంది. @జైడ‌స్ యూనివ‌ర్స్ కు చెందిన‌ ప్ర‌పంచంలోనే తొలి డిఎన్ఏ ఆధారిత వ్యాక్సిన్ జైకోవ్‌-డికి ల‌భించిన అనుమ‌తి న‌వ‌క‌ల్ప‌న‌ల‌పై భార‌త శాస్త్రవేత్త‌ల అన్వేష‌ణాత్మ‌క ఆకాంక్ష‌కు ఒక నిద‌ర్శ‌నం. ఇది నిజంగా అద్భుత‌మైన ప్ర‌ద‌ర్శ‌న“ అని ట్వీట్ చేశారు.
జె. జ‌య‌ల‌లిత జ‌యంతి నాడు ఆమె ను స్మ‌రించుకొన్న ప్ర‌ధాన మంత్రి

ఈ రోజు న జె. జ‌య‌ల‌లిత జ‌యంతి కావడం తో ప్ర‌ధాన మంత్రి శ్రీ న‌రేంద్ర మోదీ ఈ సందర్భం లో ఆమె ను స్మ‌రించుకొన్నారు. ‘‘జ‌య‌లలిత గారిని ఆమె జ‌యంతి నాడు స్మ‌రించుకొంటున్నాను. ఆమె అనుస‌రించినటువంటి ప్ర‌జానుకూల విధానాల కు గాను మరియు అణ‌చివేత కు లోనైన వ‌ర్గాల‌ వారికి సాధికారిత ను క‌ల్పించ‌డానికి ఆమె చేసిన ప్ర‌య‌త్నాల కు గాను ఆమె ను విశాల జ‌నబాహుళ్యం అభిమానిస్తారు. ఆమె మ‌న నారీశ‌క్తి కి సాధికారిత ను కల్పించడం కోసం కూడా గుర్తుంచుకోదగ్గ ప్ర‌య‌త్నాల‌ ను చేశారు. ఆమె తో అనేక సార్లు నేను జరిపిన భేటీలను నేను ఎల్ల‌ప్ప‌టికీ మ‌ది లో ప‌దిలంగా అట్టిపెట్టుకొంటాను’’ అని ఒక ట్వీట్ లో ప్ర‌ధాన మంత్రి పేర్కొన్నారు.